آشوتوش مکھرجی

آشوتوش مکھرجی (29 جون 1864ء – 25 مئی 1924ء) ایک بنگالی معلم، قانون دان، بیرسٹر، ریاضی دان اور متعدد الالسنہ صلاحیت کے مالک تھے۔ آشوتوش پہلے طالب علم تھے جنہیں کلکتہ یونیورسٹی نے دوہری سند (ریاضی اور طبیعیات میں ایم اے) دی تھی۔ آشوتوش ہندوستانی تعلیم کے میدان میں غالباً سب سے قدآور اور بااثر شخصیت سمجھے جاتے ہیں۔ وہ انتہائی خود دار، باحوصلہ اور زبردست انتظامی صلاحیت کے حامل تھے۔

وہ کلکتہ یونیورسٹی کے دوسرے ہندوستانی شیخ الجامعہ تھے جو 1906 سے 1914 تک اور پھر 1921 سے 1923 تک اس منصب پر فائز رہے۔ سنہ 1906ء میں بنگال ٹیکنکل انسٹی ٹیوٹ اور 1914ء میں کلکتہ یونیورسٹی کے سائنس کالج کے قیام کا سہرا آسوتوش کے سر جاتا ہے۔

مکھرجی نے یونیورسٹی آف کالج آف لا کے قیام میں بھی انتہائی متحرک کردار کیا تھا۔ سنہ 1908ء میں کلکتہ میتھمیٹکل سوسائٹی کا قیام بھی آشوتوش کی کوششوں کا نتیجہ تھا اور وہ 1908ء سے 1923ء تک سوسائٹی کے صدر بھی رہے۔ سنہ 1914ء میں انہوں نے انڈین سائنس کانگریس کی افتتاحی نشست کی صدارت کی تھی۔ نیز سنہ 1916ء میں جب وہ کلکتہ یونیورسٹی کے شیخ الجامعہ تھے اس وقت ان کی نگرانی میں آشوتوش کالج بھی قائم ہوا۔

انہیں ان کی حوصلہ مندی، حب ذات، علمی بلندی اور برطانوی حکومت کے تئیں سخت رویہ اختیار کرنے کی بنا پر اکثر "شیر بنگال" (بانگلار باگھ) کہا جاتا ہے۔

ذاتی زندگی 
مکھرجی نے سنہ 1885ء میں جوگمایا دیوی سے شادی کی جس سے ان کے سات بچے ہوئے، کملا، رام پرساد، سیام پرساد، اوما پرساد، املا، بام پرساد اور رمالا۔ ان کے سب سے مشہور فرزند سیام پرساد مکھرجی نے بھارتیہ جن سنگھ قائم کیا تھا جو موجودہ بھارتیہ جنتا پارٹی کا راست پیشرو ہے۔ رام پرساد کلکتہ ہائی کورٹ کے جج رہے جبکہ اوما سیاح اور سفرنامہ نگار کی حیثیت سے مشہور ہوئیں۔

مزید دیکھیے 
 بنگالی نشاۃ ثانیہ

حوالہ جات 

1864ء کی پیدائشیں
1924ء کی وفیات
اساتذہ بھارتی تعلیم گاہیں
انیسویں صدی کے ہندوستانی ریاضی دان
انیسویں صدی کے ہندوستانی قانون دان
ایشیاٹک سوسائٹی کے صدور
برہمو شخصیات
بنگالی شخصیات
بنگالی نشاۃ ثانیہ سے منسلک شخصیات
بنگالی ہندو
بیسویں صدی کے بھارتی تعلیمی نظریہ ساز
بیسویں صدی کے بھارتی ریاضی دان
بیسویں صدی کے بھارتی قانون دان
بھارتی اسکولوں و کالجوں کے بانیان
پریزیڈنسی یونیورسٹی، کولکاتا کے فضلا
رائل آئرش اکیڈمی کے ارکان
کلکتہ یونیورسٹی کے فضلا
کولکاتا کے اسکالر
نائٹس بیچلر
ہندوستانی نائٹ
کلکتہ یونیورسٹی کے فکیلٹی
ویکی ڈیٹا سے مطابقت رکھنے والی مختصر تفصیل
انیسویں صدی کی بنگالی شخصیات
انیسویں صدی کے ہندوستانی معلمین
انیسویں صدی کے ہندوستانی اسکالر
بیسویں صدی کی بنگالی شخصیات
بیسویں صدی کے بھارتی معلمین
بیسویں صدی کے بھارتی ماہرین لسانیات
بیسویں صدی کے ہندوستانی اسکالر
بنگالی ریاضی دان
بنگالی سائنس دان
مغربی بنگال کے معلمین
انڈین اکیڈمک کے ایڈمنسٹریٹر
بھارتی تعلیمی نظریہ ساز
بھارتی معلمین
بھارتی ماہرین قانون
بھارتی وکلاء
ہندوستانی ریاضی دان
بھارتی محققین
بھارتی سائنسدان